open-index/open-wikipedia-markdown huggingface dataset:
Forgjellesnegler

Betegnelsen ble brukt om en parafyletisk samling av snegler og omfattet gruppene:
* Archaeogastropoda
* Mesogastropoda
* Rhipidoglossa

**Forgjellesnegler** (Prosobranchia) var en gruppe som omfattet de fleste sneglene. Navnet skyldes at artene har gjellene foran hjertet. De har alle operculum. Fram til ganske nylig ble gruppen regnet som en av underklassene til Gastropoda. Forgjellesneglene har imidlertid gitt opphav til de øvrige sneglene, og er derfor ei parafyletisk gruppe som ikke lenger er gyldig.

Som sådan inkluderte Prosobranchia tre ordener:

* Gastropoda
** Prosobranchia
*** Archaeogastropoda (parafyletisk, ikke lenger gyldig)
**** Docoglossa (akseptert som Patellogastropoda)
*** Mesogastropoda
*** Rhipidoglossa (ikke akseptert)

## Referanser




## Eksterne lenker
*
Ingrid Austlid Rise

**Ingrid Austlid Rise** (født 3. juni 1955 i Oppdal i Sør-Trøndelag) er en norsk gullsmed. Hun er formgiver ved Det Norske Myntverket, og har formgitt både 1-krone og 5-krone i serien av norske mynter som ble påbegynt i 1994. 

Ingrid Austlid Rise har utdannelse fra Elvebakken videregående skole i Oslo 1975-1978 hvor hun fullførte gullsmedlinje med svennebrev i gullarbeider. Deretter tok hun Statens Håndverks- og Kunstindustriskole i Oslo  fra 1978 til 1982 hvor hun tok diplomeksamen metall. Hun hadde også et år på Kunstakademiet i  Beograd  i 1982  hvor hun studerte skulptur med jugoslavisk statsstipend og stipend fra Grinifangers kulturfond. I 1983 fikk hun A.C. Houens legat. Rise har også hatt studieopphold i Paris, Storbritannia og Sveits.

Rise startet karrieren som kunsthåndverker i 1983. Hun har hatt utsmykkingsoppdrag i Risør (Nordraakparken) og Lyngdal og er innkjøpt av Kungliga Myntkabinettet i Stockholm og British Museum i London. Hun har også deltatt en rekke ganger på den internasjonale medaljeutstillingen i regi av FIDEM siden 1987.

Hun ble ansatt i myntverket i 1986, og har formgitt en rekke mynter og minnemynter. I tillegg til 1-krone og 5-krone har hun utformet blant annet kongeportrettet av Harald V på OL-myntene, 20 kr Niels Henrik Abel (2002), 20 kr Henrik Ibsen (advers 2006), 10 kr/200 kr Henrik Wergeland (advers 2008), 20 kr Akershus 900 år (1999), 50 kr frigjøringen (1995), 5 kr Posten 350 år (1997) og offisiell minnemynt i anledning prins Harry og Meghan Markles bryllup (revers 2018). Rises arbeider med norsk mynt har gitt henne flere priser, blant annet for OL-myntserien og den nye myntrekken.
## Referanser


## Eksterne lenker
* Norske Kunsthåndverkeres informasjon om I.A. Rise, med eksempler på hennes formgivning 
* 1-kroner og 5-krone hos Det Norske Myntverket
Sojusz Lewicy Demokratycznej

**Sojusz Lewicy Demokratycznej** («Den demokratiske venstrealliansen», *SLD*) var et polsk venstreorientert politisk parti som ble opprettet den 15. april 1999. Det tok offisielt avstand fra sine kommunistiske røtter, og går inn for et sosialdemokratisk program. Partiet ble i 2021 sammenføyd med partiet Nye venstre. 

## Historie
SLD ble først dannet som en valgallianse med SdRP, et parti med røtter i det gamle kommunistpartiet som ledende medlem. Oppslutningen om SLD økte gradvis utover på 1990-tallet og SLD kunne danne regjering i 1993 og igjen i 2001. Presidentvalgene i 1995 og i 2000 ble vunnet av Aleksander Kwaśniewski, SdRPs første formann. I april 1999 ble SLD omdannet til parti og SdRP opphørte da å eksistere. 

Ved parlamentsvalget i 2001 inngikk partiet en avtale om fellesliste med *[[Unia Pracy|Arbeidets forbund]]* (UP) og vant en overveldende seier med 42 prosent av stemmene og 200 av 460 mandater i Sejm, samt 75 av 100 i Senatet. Etter valget dannet koalisjonen regjering sammen med *[[Polskie Stronnictwo Ludowe|Det polske folkepartiet]]* (PSL) og Leszek Miller ble statsminister. I mars 2003 gikk imidlertid PSL ut av regjeringen. Oppslutningen om SLD falt kraftig og det kom anklager om korrupsjon og nepotisme. Den 26. mars 2004 annonserte ledende medlemmer av SLD dannelsen av et nytt sosialdemokratisk parti, *[[Socjaldemokracja Polska]]* (SdPl). Ved parlamentsvalget i 2005 fikk SLD kun 11,3 prosent av stemmene. Dette ga 55 mandater i Sejm, kun en fjerdedel av det tidligere antallet. Enda verre gikk det i Senatet, der de fra å kontrollere tre fjerdedel mistet samtlige senatorer. Den 3. september 2006 dannet SLD en sentrum-venstre-allianse, Lewica i Demokraci, sammen med SdPl, UP og PD. Koalisjonen fikk imidlertid kun 13 prosent ved parlamentsvalget i 2007 og ble oppløst like etterpå. 

Partiet går inn for legalisering av abort og registreringen av homofile par, men tar avstand fra eutanasi og dødsstraff.

## Referanser


## Eksterne lenker
*
E Street Band

**E Street Band** er et amerikansk band. Det er bandet til Bruce Springsteen.

## Historie
I oktober 1972 dannet Bruce Springsteen en ny gruppe for å spille inn sin debutplate *[[Greetings from Asbury Park, N.J.]]*. Gruppen ble kjent som E Street Band, skjønt dette navnet ble ikke offisielt introdusert før i september 1974.

E Street Band spilte på alle fem Springsteens album fra debutalbumet og fram til *[[Nebraska (album)|Nebraska]]* i 1982, et soloalbum hvor han selv spilte alle instrumentene. E Street Band kom sammen igjen for det neste albumet *[[Born in the U.S.A.]]*, men deretter fulgte en periode fra 1988 og til 1999 hvor Springsteens album ble innspilt med studiomusikere. E Street Band ble kortvaring gjenforent i 1995 for nye bidrag til samlealbumet *Greatest Hits* og igjen på endelig basis fra 1999 hvor de spilte inn tre album sammen: *[[The Rising]]*, *[[Magic (album)|Magic]]* og *[[Working on a Dream]]*, Wrecking Ball og High Hopes. De har itillegg spilt på en rekke konsertturnéer.

De har også spilt for en rekke andre artister, deriblant Bob Dylan, Meat Loaf, Bonnie Tyler, Dire Straits, David Bowie, Peter Gabriel, Sting, Ian Hunter, Ringo Starr, Ronnie Spector, Gary U.S. Bonds, Darlene Love, Southside Johnny, Santana, Lucinda Williams, Steve Earle, Emmylou Harris, Tracy Chapman og Aretha Franklin.

## Medlemmer

### Medlemmer
*Garry Tallent – bass, kontrabass, tuba
*Max Weinberg – trommer (fra september 1974)
*Roy Bittan – piano, synthesizer, trekkspill (fra september 1974)
*Steven Van Zandt – gitar, mandolin, kor (ble med i juli 1975; sluttet i 1984; ble igjen med i 1995)
*Nils Lofgren – gitar, steel gitar, slide gitar, kor (tok over for Steven van Zandt i juni 1984; fortsatte selv om van Zandt ble med i gruppen igjen)
*Patti Scialfa – gitar, kor og duettvokal (ble med i juni 1984; ble Springsteens kone i 1991; de har en datter og to sønner)

### I tillegg
*Charles Giordano – orgel, trekkspill, klokkespill (erstattet Danny Federici som døde i 2008)
*Soozie Tyrell – fiolin, perkusjon, gitar, kor (fra 2002)
*Jake Clemons, saksofon, perkusjon, kor (fra 2013) (erstattet sin onkel Clarence "Big Man" Clemons)

### Tidligere medlemmer
*Vinnie «Mad Dog» Lopez – trommer (sluttet februar 1974)
*David Sancious – keyboard (juni 1973 – august 1974)
*Ernest «Boom» Carter – trommer (februar – august 1974)
*Suki Lahav – fiolin, kor (september 1974 – mars 1975)
*Danny Federici – orgel, klokkespill, keyboard (døde 17. april 2008)
*Clarence «Big Man» Clemons – saksofon, perkusjon, kor (døde 18. juni 2011)

## Referanser


## Eksterne lenker
* 
*
Loyal to the Game

***Loyal to the Game*** er et album av rapperen 2Pac, som kom ut i 2004, åtte år etter hans død. Albumet solgte 330&nbsp;000 første uke i salg. Det ble produsert av Eminem og Afeni Shakur som tilpasset albumet til den daværende situasjonen. Eminem har i ettertid fått mye refs for dette.

Albumet inneholder blant annet hitsingelen «Ghetto Gospel», som sampler Elton Johns «Indian Sunset».

## Sporliste
# «Soldier Like Me (Return of the Soulja)» (med Eminem)
# «The Uppercut» (med E.D.I. & Young Noble)
# «Out on Bail»
# «Ghetto Gospel» (med Elton John)
# «Black Cotton» (med Eminem, Kastro & Young Noble)
# «Loyal to the Game» (med G-Unit)
# «Thugs Get Lonely Too» (med Nate Dogg)
# «N.I.G.G.A. (Never Ignorant About Getting Goals Accomplished)» (med Jadakiss)
# «Who Do You Love?»
# «Crooked Nigga Too»
# «Don't You Trust Me?» (med Dido)
# «Hennessy» (med Obie Trice)
# «Thug 4 Life»
# «Po Nigga Blues (Scott Storch Remix)» (med Ronald Isley)
# «Hennessy (Red Spyda Remix)» (med E.D.I. & Sleepy Brown)
# «Crooked Nigga Too (Raphael Saadiq Remix)» (med Raphael Saadiq)
# «Loyal to the Game (DJ Quik Remix)» (med DJ Quik & Big Syke)

## Referanser


## Eksterne lenker
*
Searching for Jerry Garcia

***Searching for Jerry Garcia*** er D12s Proof sin første solosuksess. Musikkalbumet inneholder mange kjente gjester som Eminem, 50 cent, Method Man, B-real, Nate Dogg og King Gordy, men introduserte også mange nykomlinger. 

Under lagringstiden var planen at alle sporene skulle ha navn etter kjente døde artister, men dette ble ikke noe av. Det ble til slutt bare siste spor «Kurt Cobain» som hadde dette, i og med at det passet at i sporet tar Proof selvmord, noe den kjente rockeren gjorde selv i 1994.

## Eksterne lenker
*
Kragebein

**Kragebeinet** (latinsk: clavicula, også kalt **nøkkelben**), er en rørformet knokkel som binder brystbeinet til skulderbladet og holder skulderen ut fra kroppen. Det fungerer også som feste for flere muskler.
Samoobrona Rzeczpospolitej Polskiej

**Samoobrona Rzeczpospolitej Polskiej** («Den polske republikks selvforsvar») er et polsk agraristisk politisk parti og fagforening som ble stiftet i januar 1992 etter initiativ av Andrzej Lepper, som var partiets leder. 

I sin politiske plattform kombinerer partiet en venstrepopulistisk økonomisk politikk med en høyreorientert religiøst konservativ agenda. Partiet framhever Folkerepublikken i første halvdel av 1970-tallet som et ideal (stø kurs, velferdsstat, billige lån og forbruksvarer). Samtidig er katolsk sosiallære en inspirasjonskilde. Partiet ønsker statsfinansiert jordbruk, utvidelse av statlige sosialprogrammer og nedbetalingen av utenlandsgjeld. Det stiller seg mot utenlandsk investering.

Samoobrona falt ut av ved parlamentsvalget i 2007  etter interne interne stridigheter, korrupsjon og sex-skandaler. 

## Referanser


## Eksterne lenker
*
Ready to Die

***Ready to Die*** er debut studioalbumet til den amerikanske rapperen The Notorious B.I.G.. Det ble utgitt 13. september 1994 på Bad Boy og Arista i USA. Albumet inneholder blant annet produksjon av Bad Boy-grunnlegger Sean «Puffy» Combs, Easy Mo Bee, Chucky Thompson, DJ Premier og Lord Finesse. Platen var innspilt fra 1993 til 1994 på The Hit Factory og D&D Studios i New York City. Det delvis selvbiografiske-albumet forteller historien om rapperens opplevelser som en ung kriminell, og var det eneste studioalbumet som ble gitt ut i løpet hans levetid, ettersom han ble myrdet seksten dager før utgivelsen av sitt andre album *[[Life After Death]]* i 1997.

*Ready to Die* oppnådde en 15. plass på ''Billboard'' 200 som høyeste plassering og ble godt mottatt av kritikerne samt ble den en kommersiell suksess. Tre singler ble utgitt fra albumet: «Juicy», «Big Poppa», «One More Chance» og det salgsfremmende sporet av Biggie: «Warning». «Juicy», den ledende singelen, oppnådde en 27. plass på ''Billboard'' Hot 100, 14. plass på Hot R&B/ Hip-Hop Singles & Tracks og 3. plass på Hot Rap Singles som høyeste plassering. «Big Poppa» var en hit på flere hitlister, og oppnådde sjetteplass på *Billboard* Hot 100 og ble også nominert til en Grammy for beste solo rap-opptreden under den 38. årlige Grammy Awards. The Notorious B.I.G.s sangtekst på albumet ble rost av flere kritikere.

April 2018 ble *Ready to Die* sertifisert til 6 × platina av Recording Industry Association of America (RIAA). Albumet anses som viktig for å gjenopplive østkyst-hiphop scenen, midt i vestkyst-hiphopen sin kommersielle dominans, og har blitt rangert av mange kritikere som et av de beste hiphop-albumene; samt et av de største albumene gjennom tidene. *[[Rolling Stone]]*' rangerte det som nummer 134 på listen over 500 Greatest Albums of All Time. *[[Time (magasin)|Time]]* inkluderte den på sin liste over *All-TIME 100 Albums*.

## Sporliste

## Referanser


## Eksterne lenker
*
Hullrugere

**Hullrugere** er en samlebeskrivelse for fuglearter som primært foretrekker å bygge reir og ruge i huler, eksempelvis i uthulte trestammer, fuglekasser, bergsprekker eller jordhuler og lignende. Dette inkluderer en rekke fuglearter, eksempelvis grupper som spettefugler og ugler og enkeltarter som laksand, kvinand og skogdue.

Hullrugere deles gjerne inn i primære og sekundære hullrugere. Primære hullrugere er fugler som selv som selv lager hule, mens sekundære hullrugere typisk er fugler som overtar huler etter andre. Et eksempel på en primær hullruger er flaggspett (*Dendrocopos major*), mens perleugle (*Aegolius funereus*) er et eksempel på en sekundær hullruger.

## Eksterne lenker
Mer om hullrugere
Paris–Roubaix 2007

**[[Paris–Roubaix]] 2007** fant sted den 15. april  og var den 105. utgaven av det tradisjonsrike rittet. Stuart O'Grady ble den første ikke-europeer som har vunnet dette rittet da han tråkket inn til seier i ensom majestet.

## Compiègne-Roubaix, 259 km

15-04-2007

## Eksterne lenker
*
Lisbet Rugtvedt

**Lisbet Rugtvedt** (født 3. juli 1967 i Skien) er en norsk organisasjonskvinne og politiker (SV).

Hun ledet Sosialistisk Ungdom mellom 1990 og 1992. Fra 1994 til 1995 var hun byrådssekretær for byråd Terje Kalheim i Oslo kommune. Rugtvedt møtte fast på Stortinget som vararepresentant for Erik Solheim fra han ble utnevnt til fredsmegler på Sri Lanka i 2000 og fram til stortingsvalget i 2001. Rugtvedt satt i Stortingets utenrikskomité. Fra 2005 til 2011 var hun statssekretær for statsrådene Øystein Djupedal, Bård Vegar Solhjell og Kristin Halvorsen i Kunnskapsdepartementet.

I 2012 tiltrådte Rugtvedt som generalsekretær i Nasjonalforeningen for folkehelsen.

Rugtvedt har mellomfag i idéhistorie fra Universitetet i Oslo og har tidligere arbeidet som politisk rådgiver for SV, informasjonsrådgiver i Redd Barna, prosjektmedarbeider i LNU og barnehageassistent.

## Referanser


## Eksterne lenker
*
Snaustrinda Spelemannslag

**Snaustrinda Spelemannslag** er et studentbasert spelemannslag som tilhører Studentersamfundet i Trondhjem. Det er et spelemannslag som hovedsakelig spiller folkemusikk og gammeldans, men som også spiller irskinspirert musikk, swing og litt tango. De driver med underholdning, og spiller med vekt på musikalsk glede. De spiller ofte til ulike arrangmenet.
## Historikk
Snaustrinda ble stiftet til UKA i 1967, og instrumentene bestod den gang kun av feler. De første «snaustrinderne» var musikere som spilte i Studentersamfundets Symfoniorkester, og ønsket et alternativ til klassisk musikk. 

De spiller årlig på Rørosmartnan, og deltar på flere konkurranser under festivaler som Landsfestivalen i gammeldansmusikk, Landskappleiken og Trøndelagskappleiken. De er fast innslag på åpningsseremonien av ISFIT og under UKA.

Besetningen består av feler og hardingfeler, trekkspill, kontrabass, gitar, mandolin, fløyte og klarinett, samt diverse rytmeinstrumenter. 

Snaustrinda har samarbeidet med flere kjente norske folkemusikere, blant annet Sturla Eide som også komponerte tittelsporet på 50 års-jubileumsalbumet.

### Dirty Old Band
Dirty Old Band (DOB) ble opprettet i 1994 under navnet Gammel-Snaustrinda, som en utbrytergruppe fra Snaustrinda Spelemannslag. Bakgrunnen var at flere medlemmer var ferdig studert, men ikke ferdig spilt.  Bandet holder til i Trondheim og spiller norsk, irsk og skotsk gammeldans/folkemusikk. Navnet Dirty Old Band har sin inspirasjon i sangen Dirty Old Town av Ewan MacColl, som spilles først på stort sett alle oppdrag.

## Kjente og prisbelønte medlemmer
* Aslak Opsahl Brimi, fele, tidligere musikalsk leder  

## Diskografi
* 1975 *–* *Snaustrinda Spelemannslag -* LP
* 1979 – *Snaustrinda Spelemannslag / Wilder* - LP m/Pirum  
* 1986 – *Det Klinger Fortsatt -* LP m/Pirum, Candiss, SPO og Nobel Noice
* 1990 – *80 år* - Studentersamfundets jubileumsplate  
* 1991 – *Amerikaturen -* innspilt i USA  
* 1995 – *Snaustrinda kaster lusekoftene*
* 2001 – *Fårspill*
* 2007 – *Raataluupii*
*2017 – *Kveldens Første*

## Utmerkelser
*2002: 3.-plass i lagspell senior, Trøndelagskappleiken
* 2006: 2.-plass i lagspell senior, Trønderlagskappleiken
* 2008: 2.-plass i lagspell senior, Trønderlagskappleiken
* 2008: Hedersprisen under Studentspelemannslags-VM i Linköping - *För sitt exceptionella danssväng*
* 2012: Hedersprisen under Studentspelemannslags-VM i Linköping- *För ett ovanligt tight samspel & ett schysst dansgung*
* 2013: 1.-plass i åpen klasse, Trønderlagskappleiken
* 2017: Landskappleiken Lagspel, #8
* 2018: Landskappleiken Lagspel, #9
* 2020: 1.-plass i Studentspelemannslag-VM

## Referanser


## Eksterne lenker
* 
* 
*  GammelSnaustrinda/Dirty Old Band på Facebook
Anders Stadheim

**Anders Fossøy Stadheim** (født 1980) er en norsk tidligere fotballspiller som har spilt for Sogndal og Fredrikstad FK. Han spilte i Sogndal fra 1996 til 2006, deretter var han i FFK og ble lånt tilbake til Sogndal igjen. Etter 2009-sesongen forlenget ikke Sogndal kontrakten med Stadheim.

Anders fikk sin landslagsdebut 22. januar 2004 mot Sverige. Kampen ble spilt i Hongkong. Norge vant 3–0.

Han er sønn av tidligere landslagstrener Ingvar Stadheim.

### Landskamper

## Referanser


## Eksterne lenker
*
Boston Red Sox

**Boston Red Sox** er et baseballlag, grunnlagt i 1901 som spiller i den nordamerikanske ligaen MLB. Red Sox spiller i Eastern Division i American League. Boston Red Sox vant World Series i 2004, for første gang siden 1918, en ventetid på 86 år! En av Red Sox store stjerner var Ted Williams.

Lagets hjemmebane er Fenway Park, som ble innviet i 1912 og er således den eldste banen i MLB. I perioden 1901-1911 spilte laget på Huntington Avenue Grounds.

## Vinner av American League
12 ganger: 1903, 1904, 1912, 1915, 1916, 1918, 1946, 1967, 1975, 1986, 2004, 2007

## Vinner av World Series
7 ganger: 1903, 1912, 1915, 1916, 1918, 2004, 2007, 2013

## Eksterne lenker
*
Fenway Park

**Fenway Park** er et baseballstadion i Boston, bygget i 1912 og er slik det eldste stadionet som er i bruk i Major League Baseball. Banen er hjemmebane for laget Boston Red Sox. Tilskuerkapasitet er i dag på litt over 38 000.

## Eksterne lenker
*
Jørgen Jalland

**Jørgen Gunnar Jalland** (født 1977) er en norsk tidligere fotballspiller. 

Jalland var midtbanespiller. Han begynte og avsluttet karrieren med Ørn Horten, og var ellers i Sandefjord, i to perioder i Vålerenga, en sesong i Hamarkameratene, og et utenlandsopphold i russiske FK Rubin Kazan.

## Karriere
Jalland var en viktig brikke i Vålerenga sitt sølv-lag fra 2004. Laget tapte seriemesterskapet med minst mulig margin mot Rosenborg Ballklubb (1 mindre scoret mål). Etter 2004-sesongen ble han kjøpt av den russiske klubben FK Rubin Kazan og ble sammen med Erik "Panzer" Hagen en av de to første nordmenn i Russisk Premier League.

Jalland kom i 2007 tilbake til Vålerenga og spilte der i to sesonger, men fikk lite tillit av hovedtrener av Martin Andresen.

Den 24. mars 2009 skrev Jalland til slutt under på en ettårskontrakt med Hamarkameratene etter at han sammen med sin agent Kent Karlsen hadde brukt betenkningstid som følge av at HamKam spilte på nivå to. 

I slutten av mars 2010 skrev han under på kontrakt med moderklubben Ørn Horten. Han spilte der i 5 sesonger, de to siste som spillende trener. 

Jalland kommer fra tettstedet Nykirke i Horten kommune.

## Referanser


## Eksterne lenker
* 
* Rubin-Kazan.ru – Spillerprofilen hos Rubin Kazan
* Nifs.no – Jallands profil hos Norsk & Internasjonal Fotballstatistikk
Rani Mukerji

**Rani Mukerji** (bengali: রাণী মুখার্জী født 21. mars 1978 i Bengal, India) er en indisk bollywoodskuespiller. Hun har spilt i rundt 40 filmer og har vunnet flere priser for filmene sine under Filmfare Awards.

## Filmografi
* *[[Mardaani]]* – Shivani Shivaji Roy
* *[[Bombay Talkies]]* – Gayatari
* *[[Talaash]]* (2012) – Roshni Shekhawat
* *[[Aiyyaa]]* (2012) – Meenakshi Deshpande
* *[[No One Killed Jessica]]* (2011) – Meera Gaity
* *[[Lucky By Chance]]* (2009) – (Nummer)
* *[[Dil Bole Hadippa]]* (2009) – Veera Kaur/ Veer Pratap Singh
* *[[Rab Ne Bana Di Jodi]]* (Nummer *Phir Milenge Chalte Chalte*)
* *[[Thoda Pyaar Thoda Magic]]* (2008) – Geeta
* *[[Saawariya]]* – Gulabji
* *[[Om Shanti Om]]* (Nummer *Deewangi Deewangi*)
* *[[Laaga Chunari Mein Daag]]* – Vibhavari Sahay (Badki) / Natasha 
* *[[Ta Ra Rum Pum]]* (2007) – Radhika Shekhar Rai Banerjee
* *[[Baabul]]* (2006) – Malvika Talwar
* *[[Kabhi Alvida Naa Kehna]]* (2006) – Maya R. Talwar
* *[[Mangal Pandey : The Rising]]* (2005) – Heera
* *[[Black (film)|Black]]* (2005) – Michelle McNally
* *[[Paheli]]* (2005) – Lachchi
* *[[Bunty Aur Babli]]* (2005) – Vimmi/Babli
* *[[Veer-Zaara]]* (2004) – Saamiya Siddiqui
* *[[Hum Tum]]* (2004) – Rhea Prakash
* *[[Yuva]]* (2004) – Sashi Biswas
* *[[LOC Kargil]]* (2003) – Hema
* *[[Kal Ho Naa Ho]]* (2003) – (Nummer *Maahi Ve*)
* *[[Chori Chori]]* (2003) – Khushi
* *[[Calcutta Mail]]* (2003) – Bulbul/Reema
* *[[Chalte Chalte]]* (2003) – Priya Chopra
* *[[Chalo Ishq Ladaaye]]* (2002) – Sapna
* *[[Saathiya]]* (2002) – Suhani Sharma
* *[[Mujhse Dosti Karoge]] !* (2002) – Pooja Sahani
* *[[Pyaar Diwana Hota Hai]]* (2002) – Payal Khurana
* *[[Kabhi Khushi Kabhie Gham]]* (2001) – Naina Kapoor
* ** (2001) – Manjari
* *[[Bas Itna Sa Khwaab Hai]]* (2001) – Pooja
* *[[Hadh Kar Di Aapne]]* (2000) – Anjali Khanna
* *[[Hey Ram]]* (2000) – Aparna Ram
* *[[Badal]]* (2000) – Rani
* *[[Hello Brother]]* (1999) – Rani
* *[[Mann]]* (1999) – (Nummer *Kali Nagin Ke*)
* *[[Mehndi]]* (1998) – Pooja
* *[[Kuch Kuch Hota Hai]]* (1998) – Tina Malhotra
* *[[Ghulam]]* (1998) – Alisha
* *[[Raja Ki Ayegi Baraat]]* (1997) – Mala
* *[[Biyer Phool]]* (1996) – Mili

## Referanser


## Eksterne lenker
* 
*
Azmi Bisjara

**Azmi Bishara** (arabisk: عزمي بشارة) (født 22. juli 1956 i Nasaret) er en kristen palestinsk politiker i Israel. Han grunnla den første nasjonale arabiske studentunionen i 1976 og engasjerte seg mot israelsk konfiskasjon av arabisk land.

Bishara studerte filosofi ved Humboldt-universitetet i Berlin, hvor han tok doktorgraden, og har fra 1986 ledet fakultetet for filosofi og statsvitenskap ved Bir Zait-universitetet i Ramallah.

I 1996 ble han innvalgt i Knesset, det israelske parlamentet. Han er grunnlegger av Den nasjonale demokratiske forsamling, som representerer araberne i Israel. I 1999 stilte han til valg som en av fem statsministerkandidater i Israel, men trakk seg to dager før valget.

## Publikasjoner
* *Beitrag zur Kritik der zivilen Gesellschaft*
* *Der Bruch im politischen Diskurs*

## Utmerkelser
* 2002: *Ibn-Rushd-Preis für Freies Denken*, Berlin

## Referanser
Trooping the Colour

**Trooping the Colour** er en militær seremoni som utføres av British Army og regimenter fra Samveldet av nasjoner. Det er en tradisjon som går tilbake til Karl IIs tid. En *Colour* er en regimentsfane, som i tidligere tid ble brukt som samlingspunkt på slagmarken. Hvert regiment hadde i tillegg til sine symboler en egen farge eller kombinasjon av farger på fanen, slik at den lett kunne gjenkjennes i kampens hete. 

Fanen ble et symbol på regimentets bånd til monarken, et symbol for regimentet og et symbol for falne kamerater. Tapet av en fane var en stor skam, og tilsvarende var det en stor ære å erobre en av fiendens faner. Det var kun bataljoner fra infanteriregimenter som bar faner på slagmarken. Artilleriet hadde kanonene som samlingspunkt, og rifleregimentene brukte ikke den tradisjonelle linjeformasjonen og brukte derfor i stedet trommer. 

I seremonien stilles bataljonen opp i kompanier, og fanebæreren og hans vakter marsjerer, *troops*, mellom rekkene slik at alle kan se at fanen er intakt. Dette ble gjort før og etter hvert slag, og seremonien har blitt beholdt selv om den ikke lenger har en praktisk betydning ettersom fanen ikke lenger bæres i kamp. 

## Trooping the Colour i London

I Storbritannia forbindes seremonien spesielt med seremonien i forbindelse med Dronningens offisielle fødselsdag, og den kalles også Dronningens fødselsdagsparade. Siden 1748 har seremonien markert monarkens offisielle fødselsdag. Siden 1820 har den vært fastlagt som en årviss seremoni, mens den tidligere ble utført med ujevne mellomrom. Unntakene er dersom det er svært dårlig vær, dersom det er landesorg eller dersom andre spesielle omstendigheter inntreffer. Edvard VII la den til juni, ettersom det er en av de mest stabile månedene i forhold til været.

Under seremonien viser Household Division og King's Troop ære til monarken. Det er en parade på The Mall til Buckingham Palace, med militærkorps og divisjonen. Det er også en salutt med 41 skudd fra Green Park og Royal Air Force flyr over. Etter seremonien følger gardens vanlige vaktskifte. 

Elisabeth II har vært til stede hvert år unntatt i 1955, da en jernbanestreik forhindret henne fra å nå frem til London i tide. I et tilfelle ble hun utsatt for et attentatforsøk på vei til seremonien. På hennes 80-årsdag i 2006 ble seremonien utvidet med en større overflyvning og en *[[feu de joie]]*.
American Pie

Begrepet **American Pie** kan bety
* sangen «American Pie» av Don McLean
* filmserien American Pie
** filmen *[[American Pie (film)|American Pie]]* (1999)
** filmen *[[American Pie 2]]* (2000)
** filmen *[[American Pie: Bryllupet]]* (2003)
** filmen *[[American Pie Presents Band Camp]]* (2005)
** filmen *[[American Pie 5: The Naked Mile]]* (2006)
** filmen *[[American Pie Presents: Beta House]]* (2007)
** filmen *[[American Pie Presents: The Book of Love]]* (2009)
** filmen *[[American Pie: Reunion]]* (2012)
Follum

**Follum** (gnr. 50) er en gammel storgård og ei grend i Ringerike kommune. Gården, som tilhører de eldste gårdene i området, ligger nord for Veien og øst for Heradsbygda, på et høydedrag langs Kilealleen, som pleide å være en del av den gamle ferdaveien mot Ådal og Valdres langs vestsiden av Ådalselva.

Follum var i mange år fogdegård på Ringerike, men den ble solgt da Ringerike og Hallingdal fogderi ble delt i 1856. Fogd Christen Kahrs ble derfor den siste futen med sete på gården. Like nord for Follum ligger også den gamle storgården Kile.

Follum tilhører de såkalte ''heim''-gårdene og er mest sannsynlig betydelig eldre en hva de skriftlig kildene antyder. Den ble antagelig ryddet i god tid før vikingtiden, kanskje alt i folkevandringstiden i Norge. Gården ligger strategisk til, på en høyde med god utsikt til alle kanter. Den nevnes ikke i gamle diplomer, men blir først nevnt i Norske Regnskaber og Jordebøger fra det 16de Aarhundrede (NRJ. IV, 147, 1528) som *Felinn*, og av gjengjerden som ble betalt må man anta at den var fullgård. I 1542 nevnes gården som *Folinn*, i 1578 som *Follim*, i 1604 som *Føellenn*, i 1617 som *Follum*, i 1657 som *Folemb*, og i 1723 og framover som *Follum*. Navnet kan stamme fra den norrøne beskrivelsen *Foleimr* eller *Folaheimr*, trolig av *foli* eller *fole*, som ofte forekommer i stedsnavn. Lenger ned langs elva ligger også gården Folefoss, som nok er oppkalt etter strykene i elva på den plassen. Det er imidlertid uvisst om forstavelsen kan ha vært et mannsnavn.

Grendesamfunnet ble tuftet på fabrikkene som ble anlagt langs elva, og da spesielt ved fossefallene. Ved Hovsfoss ligger tidligere Norske Skog Follum, opprinnelig grunnlagt som *Follum træsliberi* i 1873, der produksjonen av treholdig trykkpapir (avis og bokpapir) ble stanset i 2012. Follum gård eide opprinnelig grunnen på begge sider av fossen og den nordligste delen av Molvald. Mellom fabrikken og Veienmarka ligger den såkalte **Follumbyen**, et boligområde som opprinnelig var knyttet til fabrikken. På oversiden ligger **Begnamoen**, et annet (nyere) boligområde med en viss tilknytning til fabrikken. I dette området ligger også Follum skole fra 1898. Skolen ble nedlagt ved skoleslutt på forsommeren i 1965, da skolekretsen ble overført til Veien skole. Skolebygningen står der fremdeles, barnehage i første og leiligheter i andre etg og tredje etg.

I dag er fabrikken og boligområdene skilt fra gården gjennom en ny veistrekningen (Veien-Nymoen) på Europavei 16. Den tar ferdselåren på utsiden av Hønefoss, som ligger kun få kilometer sørøst for Follum.

## Referanser




## Se også
* Liste over gårder i Ringerike
* Kaldbekk
* Kilemoen
* Oppenborgen
Killingstrømmen

**Killingstrømmen**, også kalt **Killingstryken** og **Killingen**, var opprinnelig en kraftig stryk som lå øverst i Ådalselva, rett sør for Sperillen og ved Ringmoen i Ådal, nå del av Ringerike kommune. Killingstrømmen er imidlertid for lengst regulert av en demning. 

Det har vært et tema om Killingstrømmen ligger i Ådalselva eller om den utgjør utløpet av Sperillen. Ifølge Kartverket ligger imidlertid Killingstrømmen i elva, mens Kongsstrømmen utgjør utløpet av Sperillen. Dette blir klart fordi stilla mellom de to strømmene benevnes som Ådalselva.

Fra 1868 trafikkerte DS «Bægna» Ådalselva fra Hen via sluseanlegget ved Killingstrømmen og opp i Sperillen og videre til Nes i Ådal (første året), fra 1869 helt opp til Sørum i Begnadalen, så langt Begnaelva var farbar med en såvidt stor båt. Da Sperillbanen ble bygget og satt i drift i 1926 ble imidlertid Finsand sørligste anløpshavn for person- og godstrafikken med båt. D/S Bægna ble tatt ut av trafikk i 1929 og erstattet med en motorbåt, men i 1933 ble også denne innstilt. Etter dette ble slusen bare brukt av tømmertrafikken med båt.

Sperillbanen ble nedlagt i 1957. Etter dette ble slusa bare brukt av tømmertrafikken med båt. Slusene ble fjernet i 1963 og erstattet med en kraftverksdam. På dammen ble det bygget en heis for å frakte små båter over damkrona.

## Se også
* Kongsstrømmen
* Ådal

## Referanser
Retarder

En **retarder** er en innretning montert på mellomakslingen på tyngre kjøretøyer. Bremsen kan betjenes med en hendel ved rattet slik at sjåføren kan koble inn bremsen ved behov. En type fungerer ved at en rotor festet på mellomakselen og en stator i form av en kraftig elektromagnet festet på chassiset av kjøretøyet lager motstand i rotoren når det settes strøm på magneten (telmabrems eller virvelstrømbrems). En annen type fungerer ved at olje under stort trykk presses mot skovler på en rotor som sitter i et hus rundt mellomakslingen (voith retarder). De mer moderne typene av disse har vannkjøling fra radiatoren i bilen, da også bremser av denne typen er utsatt for varmgang. Alternativt er de kjølt ved at en del av rotoren er utformet som en vifte. 

Retarderen gir mulighet for mer langvarig bremsing enn de vanlige bremsene på hjulene i tillegg til bremsing med motoren. I lange nedoverbakker og med tungt lass er det fare for at bremsene går varme. Bruk av retarder i tillegg til motorbrems gir mulighet til å holde litt større fart i lange nedoverbakker.

Ved lange oppoverbakker må motoren gi mye energi som blir stillingsenergi ved å løfte hele kjøretøyet med lass oppover. Ved kjøring nedoverbakke, med samme høydeforskjell, frigjøres den samme energien. Dersom motoren ikke greier bremsingen og hjulbremsene går varme og mister effekten, er det fare for at et tungt vogntog får stor fart siden stillingsenergien omdannes til bevegelsesenergi med stor fart. 

I USA er det mange steder med lange utforbakker bygget en blindvei med oppoverbakke som lastebiler med utilstrekkelige bremser og stor fart kan redde seg inn på (kalt på engelsk *runaway truck ramp*).

Faren for varme bremser er grunnen til at lastebiler med tungt lass må kjøre sakte i lange nedoverbakker.
Ringmoen skole

**Ringmoen skole** er en nedlagt barneskole som ligger på Ringmoen i Øvre Ådal, i Ringerike kommune. Skolen dekket barneskoletrinnet i deler av Vestre Ådal og Øvre Ådal. Skolekretsen sokner til Hallingby skole på Hallingby for ungdomsskoletrinnet. 

Skolen hadde 33 elever det siste skoleåret, og en tredelt klasseinndeling der 1. – 3. klasse var en enhet, 4. – 5. klasse en, og 6. – 7. klasse en. Foruten rektor, Britt Mykleseth, hadde skolen 3 kontaktlærere, 2 timelærere og 4 assistenter.

Skolen ble nedlagt etter skoleåret 2008/09.

## Eksterne lenker
* Ringmoen skole
Groms Plass

**Groms Plass** (opprinnelig **Groms Plass Brothers**) er et band fra Narvik som ble etablert på slutten av 1990-tallet og som platedebuterte i 2001.

Bandet spiller akustisk musikk med egne tekster på Narviksdialekt. 

Per 2025 har de utgitt syv studioalbum, et livealbum, elleve singler og én DVD. Produsenter inkluderer Georg Buljo og Bill Booth. På albumet *XXV* (2025) medvirker Lars Bremnes og Janne Bark.

## Navnet
Bandet har tatt navn etter parken *[[Groms plass]]* i Narvik by. Plassen er oppkalt etter det polske krigsskipet «Grom» som ble senket i Ofotfjorden under slaget om Narvik i 1940.

## Kåringer/priser
* Norsktoppen 2004, åtte uker listet på Norsktoppen med «Ta sjansen»
*«Æresrallare av Narvik» i  mars 2007
*Narvik kommunes kulturpris 2018
*«Pro Patria», utmerkelse fra den polske stat, 28. mai 2025 

## Medlemmer
*Knut Erik Haugen – gitar, vokal
*Øystein Gravrok – mandolin,  banjo, saksofon, vokal
*Rolf Andreas Markussen – gitar, vokal
*Ørjan Pleym – kontrabass, dobro, vokal
*Bjørn Fredrik Framnes – torader, trekkspill, munnspill, vokal
*Ken Zahl - perkusjon

## Diskografi
*2001: *[[På plass]]* (album)
*2003. *[[I balanse]]* (album)
*2006: «Født på en regnværsdag» (singel)
*2006: *[[Høvding kafé]]* (album)
*2009: «Svart kaffe» (singel)
*2009: «Bestefar Sioux» (singel)
*2010. *[[Blindpassasjer (album)|Blindpassasjer]]*  (album)
*2013: «Skeive sko» (singel)
*2014: «Brødre i ånden» (singel)
*2016: «Blindpatron» (singel)
*2017: «Kamerat Radioapparat» (singel)
*2018: «Båten Børst»  (singel)
*2020: «Tango førr tre» (singel)
*2020: *Live i Mørketida* (dobbel livealbum)
*2022:  «Storskarven» (singel)
*2022: «Mitt Skjulested» (singel)
*2024: «Djevelens dansegulv» (singel)
*2024: *Herifra* (album) – sammen med Lars Bremnes
*2025: «El Diablo» (singel)
*2025: «Uro» (singel)
*2025: «XXV» (album)

## Film
**Krigeren Grom* – DVD  (2005)

## Referanser


## Eksterne lenker
* 
*
Hallingby skole

**Hallingby skole** er en barne- og ungdomsskole som ligger på Hallingby i Ådal, i Ringerike kommune. Skolekretsen sokner til Hønefoss for det videregående skoletrinnet.

## Referanser
Stranden skole (Ringerike)

**Stranden skole** var en fådelt barneskole som ligger på Ask, i Ringerike kommune. Ungdomsskoletrinnet sokner til Tyristrand skole. Skolekretsen sokner til Hønefoss for det videregående skoletrinnet. Skolen ble lagt ned høsten 2014.
Heggen skole

**Heggen skole** var en fådelt barneskole som lå på Heggen, langs fylkesvei 174 i Ringerike kommune. Ungdomsskoletrinnet soknet til Sokna skole. Skolekretsen soknet til Hønefoss (ca. 10 km) for det videregående skoletrinnet.

Heggen skole ble vedtatt etablert i 1863 og sto ferdig til 7. november i 1864. Den ble utvidet første gang i 1878, da den fikk en halv etasje med en nytt klasserom. I 1922-1923 fikk skolen kjeller med rom for husstellsundervisning. Den gamle skolebygningen ble revet i 1978, da den nye skolen sto klar.

Skolen ble vedtatt nedlagt fra høsten 2009. Elevene ble overført til Sokna skole og Helgerud skole. Skolen har senere blitt tatt i bruk som Heggen barnehage.
Åsbygda skole (Ringerike)

**Åsbygda skole**, også kjent som **Kyta skole** og  **Kytaskolen** lokalt, var en fådelt barneskole som ligger i Åsbygda, i Ringerike kommune. Ungdomsskoletrinnet soknet til Haugsbygd ungdomsskole. Skolekretsen sokner til Hønefoss for det videregående skoletrinnet. Skolen ble nedlagt etter skoleslutt i juni 2007. Den ble barnehage fra høsten, og elevene ble overført til Vang skole fra skolestart.

Fra skoleåret 2021/22 startet Discovery International School grunnskole her, med 15 elever det første skoleåret.
Vang skole (Ringerike)

**Vang skole** er en fulldelt barneskole som ligger i Haugsbygd, i Ringerike kommune. Ungdomsskoletrinnet sokner til Haugsbygd ungdomsskole, som ligger vis-à-vis. Skolekretsen sokner til Hønefoss for det videregående skoletrinnet. Vang skole favner elever bosatt i Haugsbygd, Viul og Knestangområdet, samt Åsbygda etter nedleggelsen av Åsbygda skole i juni 2007.
Haugsbygd ungdomsskole

**Haugsbygd ungdomsskole** er en ungdomsskole beliggende i Haugsbygd, i Ringerike kommune. Til skolen sokner avgangselever fra barneskolene Vang skole, Kirkeskolen og Steinsfjorden skole. Tidligere kom det også elever fra Åsbygda skole, men den ble lagt ned etter skoleslutt 2007, og alle elevene ble overført til Vang skole. Skolekretsen sokner til Hønefoss for det videregående skoletrinnet.

Skolen stod ferdig i 1984, men ble utvidet med en ny fløy i 1993. Skolen innehar fasiliteter som kunstgressbane, håndballbane, basketballbane og volleyballbane.

Fra 2021 er Anniken Marijke Kok rektor ved skolen.

## Forsterket skole
Haugsbygd ungdomsskole er en såkalt forsterket skole. Det vil si at den har en avdeling med elever med spesielle opplæringsbehov. Dette er elever fra hele kommunen som i større grad enn de fleste andre ungdommer har behov for ekstra tilrettelegging av opplæringen.

## Se også
* Hov ungdomsskole
* Veienmarka ungdomsskole

## Referanser


## Eksterne lenker
*
Javid Afsari Rad

**Javid Afsari Rad** (født 1965) er en iransk musiker som spiller klassisk persisk musikk. Han ble utnevnt til statsstipendiat i statsbudsjettet for 2017.

Afsari Rad spiller en rekke instrumenter, men har det gamle strengeinstrumentet santur som hovedinstrument. Han har vært elev av Faramarz Payvar og Parviz Meshkatian. Han er nå bosatt i Oslo.

Kringkastingsorkestret hadde høsten 2006 en konsert hvor Javid Afsari Rad hadde komponert flere av verkene, og også medvirket som solist. Utover dette har han også fremført sin musikk i en rekke land, og deltatt på både nasjonale og internasjonale festivaler.

Musikken Afsari Rad spiller er nært knyttet til persisk poesi. Melodiene han skriver eller improviserer har ofte utgangspunkt i dikt. Dikteren Jalal ad-Din Muhammad Rumi, som levde på 1200-tallet, har gitt navn til Afsari Rads ensemble Rumi .

I løpet av sin karriere har Javid Afsari Rad opptrådt på festivaler i Europa, Asia, Afrika og Sør-Amerika. Han har spilt med en lang rekke sentrale musikere i Norge og i utlandet, blant andre den indiske fløytisten Hariprasad Chaurasia, Knut Reiersrud og KORK.

## Priser
* 2007: Kringkastingsorkesterets pris 
* 2008: Oslo bys kunstnerpris for 2007
* 2018: Gammleng-prisen i klassen musiker

## Referanser


## Eksterne lenker
* Javid Afsari Rad på YouTube
Kirkeskolen

**Kirkeskolen** var en fådelt barneskole som ligger på Hønen i Norderhov, i Ringerike kommune. Ungdomsskoletrinnet soknet til Haugsbygd ungdomsskole. Skolekretsen soknet til Hønefoss for det videregående skoletrinnet. Grunnen til navnet er den geografiske beliggenheten rett ved Norderhov kirke.

Skolen ble nedlagt i 2019.

## Bildegalleri

Kirkeskolen på Norderhov i Ringerike, 2021.jpg|Kirkeskolen
Kirkeskolen på Norderhov i Ringerike, 2021 (3).jpg|Kirkeskolen
Kirkeskolen på Norderhov i Ringerike, 2021 (skolegården).jpg|Skolegården


## Referanser
Helgerud skole

**Helgerud skole** er en barneskole for klassetrinnene 1.-7. klasse. Skolen ligger i Heradsbygda, i Ringerike kommune. Klassetrinnene 4.-6. klasse soknet tidligere til Veien skole. Ungdomsskoletrinnet sokner til Veienmarka ungdomsskole. Skolekretsen sokner til Hønefoss for det videregående skoletrinnet.
Rektor er Benedicte Murstad Sollien.

Skolen ligger der gården Helgerud tidligere lå. Den hadde gårdsnummer 57 i Ringerike.

## Referanser
Nes skole (Ringerike)

**Nes skole** er en fådelt barne- og ungdomsskole som ligger på Nes i Ådal, i Ringerike kommune. Ungdomsskoletrinnet soknet tidligere til Hallingby skole på Hallingby. Skolekretsen sokner til Hønefoss for det videregående skoletrinnet. Skolen hører inn under Nes i Ådal virksomhetsområde som inkluderer Nes barnehage.

## Referanser
Pressemelding

:*For Wikipedias pressemeldinger, se .*
En **pressemelding** er en tekst som sendes til media for å spre informasjon med nyhetsverdi. Det sendes vanligvis med e-post eller telefaks til aviser, radio og TV. Pressemeldinger er ikke nyhetsartikler, og er ofte subjektive i retning av distributørens ønsker. Bruk av pressemeldinger er vanlig innen informasjon og samfunnskontakt.

Distribusjon av pressemeldinger på e-post gjøres ofte via spesialiserte distribusjonskanaler.

I dag brukes også videopressemeldinger. Disse kan bli sendt til nettavisredaksjoner. Mange blir også spredt på videodelesider.

## Eksterne lenker
* 
* Slik skriver du en pressemelding (Skriftlig.no)
Alpint under Paralympiske vinterleker 2006

Under Paralympiske vinterleker 2006 ble det konkurrert i 24 grener innen paralympisk alpin skiidrett i Sestriere.

## Menn
### Utfor - Stående

### Utfor - Synshemmede

### Utfor - Sittende

### Super-G - Stående

### Super-G - Synshemmede

### Super-G - Sittende

### Storslalåm - Stående

### Storslalåm - Synshemmede

### Storslalåm - Sittende

### Slalåm - Stående

### Slalåm - Synshemmede

### Slalåm - Sittende

## Kvinner
### Utfor - Stående

### Utfor - Synshemmede

### Utfor - Sittende

### Super-G - Stående

### Super-G - Synshemmede

### Super-G - Sittende

### Storslalåm - Stående

### Storslalåm - Synshemmede

### Storslalåm - Sittende

### Slalåm - Stående

### Slalåm - Synshemmede

### Slalåm - Sittende

## Kilder
* Results Archive Torino 2006 - Alpine Skiing
Georges Rouault

**Georges Henri Rouault** (1871–1958) var en fransk fauvist og ekspresjonist, maler og grafiker innen litografi og etsning.

## Unge år
Han var født inn i en fattig familie. Moren oppmuntret ham til å tegne, og han fikk lærlingplass som 14-åring hos en glassmaler og -reparatør. Der ble han til 1890. Måten å arbeide på med blyglassinnfatninger er foreslått som en forklaring for hans sterke understrekninger av konturer og forkjærlighet for sterke farger i senere malerier. Han var også kveldselev ved den offisielle kunstskolen i Paris, Ecole des Beaux-Arts, hvor han hadde Gustave Moreau som lærer og støtteperson senere. Moreaus innflytelse kan sees i Rouaults fargebruk i tidlige arbeider. Da Moreau døde i 1898, ble Rouault innstilt som kurator for Moreaumuseet i Paris.

Han kom i kontakt med fauvistene, som han delte syn med, og ble venn med Henri Matisse, Albert Marquet, Henri Manguin og Charles Camoin. Etter 1895 deltok han i offentlige utstillinger som Salon d’Automne med malerier med religiøse motiver, landskaper og stilleben. I 1905 stilte han som medlem av fauvistene på salonen. Matisse var den reflekterte og rasjonelle eksponenten, mens Rouault var mere spontan og arbeidet instinktivt.
Denne siden av hans stil tilskrives innflytelse fra Vincent van Gogh som var ekspresjonist.

## Rouault og ekspresjonismen
I 1907 begynte Rouault på en serie bilder av narrer, klovner og horer. Disse blir nå ansett som sosialkritiske. Han ble tiltrukket av spiritualisme og av den dramatiske eksistensialismen til filosofen Jacques Maritain, som han ble livsvarig venn med. Alt han laget etterpå, ble om kristne, religiøse emner. Han sa blant annet: «Et tre mot himmelen har samme interesse, samme karakter og samme uttrykk som den menneskelige skikkelse.»

I 1910 hadde han utstilling i Druet Galleri. Verkene hans ble tilgjengelige for tyske kunstnere med base i Dresden, som noen år senere ble kjernen i den tyske ekspresjonismen.

Etter 1917 laget han kun malerier, først og fremst med fokus på Kristi lidelse som han så som uttrykk for menneskehetens, der gjenoppstandelsen var eneste håp.

Mot slutten av livet brente han opp 300 av sine gamle bilder. Han døde i Paris i 1958.

## Referanser


## Litteratur
* Dyrness, William A. *Rouault: A Vision of Suffering and Salvation.* Grand Rapids, MI: William B. Eerdmans, 1971.
* Maritain, Jacques. *Georges Rouault.* The Pocket Library of Great Art. New York: Harry N. Abrams, Inc. 1954.
* Getlein, Frank and Dorothy Getlein. *George Rouault's* Miserere. Milwaukee: Bruce, 1964.
* San Lazzaro, G. di. *Homage to George Rouault.* New York: Tudor, 1971.
* Courthion, Pierre. *Rouault.* New York: Harry N. Abrams, Inc. 1961.

## Eksterne lenker
* "Rouault, Georges." The Columbia Encyclopedia 
* Georges Rouault Online at Artcyclopedia.com.
* "Georges Rouault." at Artchive.com
* "George Rouault" at Spaightwood Galleries
*  Rouault images hosted by Fine Arts Museums of San Francisco.
* Information on Rouault and the German Expressionist movement 
* Rouault's complete ''Miserere''
Juan José Cobo

**Juan José Cobo Acebo** (født 11. februar 1981) er en spansk tidligere syklist. Han var proff fra 2004 til 2014. Han vant Baskerland rundt 2007 sammenlagt, der han også tok to etappeseire.

I 2011 vant han Vuelta a España. Det internasjonale sykkelforbundet fratok ham tittelen i 2019 grunnet brudd på dopingreglementet.

## Meritter

;2003
:Spansk U23 tempomester
: Etappe 5b (ITT), Vuelta a Navarra

;2004
:9.-plass, Japan Cup

;2005
:10.-plass, Coppa Placci

;2007
:Sammenlagt,  Baskerland rundt 
::Etappe 1 og etappe 5
:3.-plass sammenlagt, Vuelta a Castilla y León
:3.-plass, Subida a Urkiola
:5.-plass, Gran Premio Miguel Indurain
:9.-plass, Liège–Bastogne–Liège

;2008
:Etappe 10, Tour de France
:4.-plass sammenlagt + 9. etappe, Volta a Portugal
:6.-plass sammenlagt + 5. etappe, Vuelta a Burgos
:2.-plass, Subida a Urkiola

;2009
:Etappe 4, Vuelta a Castilla y León
:10.-plass sammenlagt, Vuelta a España, diskvalifisert
::Etappe 19
:9.-plass, Lombardia rundt

;2011
:3.-plass, Trofeo Deià
:3.-plass sammenalgt, Vuelta a Burgos 
:Vuelta a España 
:: Vinner Sammenlagt, diskvalifisert
:: 1.-plass Kombinasjonskonkurransen, diskvalifisert
::1.-plass, etappe 15
::2.-plass, etappe 14 og 17

## Referanser



## Eksterne lenker
* 
*
The Slim Shady LP

***The Slim Shady LP*** er rapperen Eminems første internasjonale suksess, og ses på som hans debut, selv om han i 1996 ga ut *Infinite*. Stort sett ble albumet lagd for Eminems oppgang mot berømmelse og for å angripe de som kritiserte hans første album. «The Slim Shady LP» inneholder tegneserie-aktig humor, men også lyst, politisk og satirisk. Slim Shady er karakteren Eminem har i hodet, og er den onde siden ved ham. Han ble antakelig tatt livet av i 2005 på albumet *[[Encore]]*, hvor Eminem skyter seg selv. Men dette albumet ses på av mange fans som Eminems beste, og vakte oppsikt blant kvinner og homofile, som følte at rapperen satte dem i dårlig lys.

## Sporliste
# «Public Service Announcement»  – 0:33 
# «My Name» – 4:28 
# «Guilty Conscience» (med Dr. Dre) – 3:19 
# «Brain Damage» – 3:46 
# «Paul» (skit) – 0:15 
# «If I Had» – 4:05 
# «97' Bonnie & Clyde» – 5:16 
# «Bitch» (skit) – 0:19 
# «Role Model»  – 3:25 
# «Lounge» (skit)  – 0:46 
# «My Fault» – 4:01 
# «Ken Kaniff» (skit) – 1:16 
# «Cum on Everybody» – 3:39 
# «Rock Bottom» – 3:34 
# «Just Don't Give a Fuck» – 4:02 
# «Soap» (skit) – 0:34 
# «As the World Turns» – 4:25 
# «I'm Shady» – 3:31 
# «Bad Meets Evil» (med Royce da 5'9") – 4:13  
# «Still Don't Give a Fuck» – 4:12

## Eksterne lenker
*
MF «Storegut»

**MF «Storegut»** er en jernbaneferge som ble bygget ved Glommens Mek. Verksted i 1956, og som trafikkerte Tinnsjøen fra 1956 til 1991. Skipet ble fraktet med jernbane til Tinnoset og montert der. Skipet var en del av transportkjeden Rjukanbanen-Tinnsjøen-Tinnosbanen-Norsjø–Skienkanalen til trafikken på denne banen ble nedlagt i 1991.

Da skipet ble sjøsatt i 1956, var det Nord-Europas største innsjøferge. Da tok den over trafikken for DF «Ammonia», som gikk over til å være reserveferge. Fergen ble erklært fredet av Riksantikvaren i 2009, samtidig som DF «Ammonia».

Storegut ble gjort klar for 100-årsjubileum 9. august 2009, da det samtidig ble gitt tilskudd fra Riksantikvaren til tinnsjøfergene om Norges største flytende industrielle kulturminne.

## Tekniske data
*Byggeår: 1956
*Lengde: 82,11 m
*Tonnasje: 1&nbsp;119 bruttotonn
*Maskiner: 3 stk 6 sylindrede MWM dieselmotorer
*Kapasitet: 19 jernbanevogner, 400 passasjerer

## Galleri

File:MF Storegut.jpg|MF Storegut bakker ut fra Mæl fergekai, mai 2025
File:Storegut.jpg|MF Storegut på vei til Tinnoset


## Se også
*Rjukanbanen
*Tinnosbanen

## Referanser


## Eksterne lenker
* 
* 
*